ಶಿಷ್ಯೆ ಮೇಲೆ ನಿತ್ಯಾನಂದ ಅತ್ಯಾಚಾರ ಮಾಡಿಲ್ಲ, ಸಮ್ಮತಿಯ ಮೇರೆಗೆ ಸೆಕ್ಸ್ ಮಾಡಲಾಗಿದೆ: ಆರೋಪಿ ಪರ ವಕೀಲ

ಬೆಂಗಳೂರು: ನಿತ್ಯಾನಂದ ಸ್ವಾಮೀಜಿ ಶಿಷ್ಯೆಯ ಮೇಲೆ ಅತ್ಯಾಚಾರ ಮಾಡಿಲ್ಲ. ಶಿಷ್ಯೆಯ ಸಮ್ಮತಿಯ ಮೇರೆಗೆ ಸೆಕ್ಸ್ ಮಾಡಿದ್ದಾರೆ ಅಂತಾ ನಿತ್ಯಾನಂದ ಪರ ವಕೀಲರು ಕೋರ್ಟ್ ನಲ್ಲಿ ಬಹಿರಂಗವಾಗಿ ಹೇಳಿದ್ದಾರೆ.

ನಿತ್ಯಾನಂದ ನನ್ನ ಮೇಲೆ ಅತ್ಯಾಚಾರ ನಡೆಸಿಲ್ಲ. ಸಮ್ಮತಿಯ ಮೇರೆಗೆ ಸೆಕ್ಸ್ ಮಾಡಿದ್ದಾರೆ. ಶಿವ-ಪಾರ್ವತಿ ಕೂಡ ಲೈಂಗಿಕ ಕ್ರಿಯೆ ನಡೆಸಿದರು ಅಂತಾ ಈ ಹಿಂದೆ ಸಂತ್ರಸ್ತೆ ತನಿಖಾಧಿಕಾರಿ ಮುಂದೆ ಹೇಳಿಕೊಂಡಿದ್ದರು. ಆದ್ರೆ ನಿತ್ಯಾನಂದ ಮಾತ್ರ ಲೈಂಗಿಕ ಕ್ರಿಯೆ ನಡೆಸಲು ಸಮರ್ಥನಿಲ್ಲ, ನನ್ನ ದೇಹ 6 ವರ್ಷದ ಮಗುವಿನ ಹಾಗೆ ಎಂದು ನ್ಯಾಯಾಲಯದ ಮುಂದೆ ವಿದೇಶಿ ವೈದ್ಯರ ವರದಿಯನ್ನು ನೀಡಿದ್ದ.

ನಿತ್ಯಾನಂದ ನೀಡಿದ್ದ ವರದಿ ವಿದೇಶದ್ದು ಅಂತಾ ತನಿಖಾಧಿಕಾರಿಗಳು ಪುರುಷತ್ವ ಪರೀಕ್ಷೆ ಮಾಡಿಸಿದ್ದರು. ವಿಕ್ಟೋರಿಯಾ ಆಸ್ಪತ್ರೆಯಲ್ಲಿ ನಡೆದ ನಿತ್ಯಾನಂದನ ಪುರುಷತ್ವ ಪರೀಕ್ಷೆಯಲ್ಲಿ ವಯಸ್ಸಿಗೆ ತಕ್ಕಂತೆ ನಿತ್ಯಾನಂದನ ಬೆಳವಣಿಗೆ ಇದೆ. ನಿತ್ಯಾನಂದ ಲೈಂಗಿಕ ಕ್ರಿಯೆ ನಡೆಸಲು ಸಮರ್ಥನಿದ್ದಾನೆ ಎಂದು ಹೇಳಲಾಗಿತ್ತು.